

**H O T Ă R Â R E**

**privind alocarea unor sume din fondul de rezervă**

**al bugetului local al Judeţului Cluj în anul 2025**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. 48 din 10.03.2025 privind alocarea unor sume din fondul de rezervă al bugetului local al Judeţului Cluj în anul 2025, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare nr. 9.967/10.03.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 9.969/10.03.2025 şi de Avizul cu nr. 9.967 din 13.03.2025 adoptat de Comisia de specialitate nr. 2., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Adresa Primarului Municipiului Câmpia Turzii nr. 7.444/28.02.2025, înregistrată la Consiliul Județean Cluj sub nr. 8.617/28.02.2025;
* Adresele Primarului Comunei Aghireșu nr. 1.977/20.02.2025, înregistrată la Consiliul Județean Cluj sub nr. 7.522/21.02.2025 și nr. 2.426/05.03.2025, înregistrată la Consiliul Județean Cluj sub nr. 10.068/05.03.2025;
* Adresa Primarului Comunei Chinteni nr. 983/06.02.2025, înregistrată la Consiliul Județean Cluj sub nr. 5.253/06.02.2025;
* Adresa Primarului Comunei Gârbău nr. 803/13.02.2025, înregistrată la Consiliul Județean Cluj sub nr. 6.464/14.02.2025;
* Adresa Primarului Comunei Recea-Cristur nr. 1.320/05.03.2025, înregistrată la Consiliul Județean Cluj sub nr. 10.244/06.03.2025.

Luând în considerare dispozițiile art. 123 - 140 și ale art. 142- 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 36 alin. (1) din Legea privind finanţele publice locale nr. 273/2006, cu modificările şi completările ulterioare;
* Hotărârii Consiliului Județean Cluj nr. 42/2025 privind aprobarea bugetului general propriu al Județului Cluj pe anul 2025;

În temeiul competențelor stabilite prin art. 182 alin. (1) și art. 196 alin.(1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare*;*

**hotărăşte:**

**Art. 1.** Se aprobă alocarea sumei de2.500 mii lei din fondul de rezervă al bugetului local al Județului Cluj în anul 2025 pentru Municipiul Câmpia Turzii, în vederea finalizării lucrărilor la Proiectul ”Etajare imobil Grădinița Pinocchio” din Câmpia Turzii**.**

**Art. 2.** Se aprobă alocarea sumei de250 mii lei din fondul de rezervă al bugetului local al Județului Cluj pe anul 2025 pentru Comuna Aghireșu, în vederea achiziționării unui microbuz școlar.

**Art. 3.** Se aprobă alocarea sumei de250 mii lei din fondul de rezervă al bugetului local al Județului Cluj pe anul 2025 pentru Comuna Chinteni, în vederea achiziționării unui microbuz școlar.

**Art. 4.** Se aprobă alocarea sumei de265 mii lei din fondul de rezervă al bugetului local al Județului Cluj pe anul 2025 pentru Comuna Gârbău, în vederea înlocuirii totale a instalației termice și a achiziționării a două centrale noi pentru Școala din localitatea Gârbău.

**Art. 5.** Se aprobă alocarea sumei de300 mii lei din fondul de rezervă al bugetului local al Județului Cluj pe anul 2025 pentru Comuna Recea-Cristur, în vederea reabilitării acoperișului și a șarpantei Căminului cultural din Recea-Cristur.

**Art. 6.** Se aprobă alocarea sumei de 30 mii lei din fondul de rezervă al bugetului local al Judeţului Cluj pe anul 2025 pentru Comuna Ciucea, în vederea eliminării situației de extremă dificultate, respectiv pentru achiziționarea și montarea unui sistem de încălzire termic la școala din Ciucea.

**Art. 7.** Se aprobă alocarea sumei de 300 mii lei din fondul de rezervă al bugetului local al Judeţului Cluj pe anul 2025 pentru Comuna Ceanu Mare, în vederea eliminării situației de extremă dificultate, respectiv pentru renovarea interiorului școlii din Ceanu Mare.

**Art. 8.** Se aprobă alocarea sumei de 300 mii lei din fondul de rezervă al bugetului local al Judeţului Cluj pe anul 2025 pentru Comuna Petreștii de Jos, în vederea eliminării situației de extremă dificultate, respectiv pentru achitarea facturilor restante privind proiectul ”Modernizare și dotare Cămine Culturale în Comuna Petreștii de Jos.

**Art. 9.** Se aprobă alocarea sumei de 1.000 mii lei din fondul de rezervă al bugetului local al Judeţului Cluj pe anul 2025 pentru Comuna Sâncraiu, în vederea eliminării situației de extremă dificultate, respectiv pentru achitarea lucrărilor executate privind înființarea rețelei de alimentare cu gaze în Comuna Sâncraiu.

**Art. 10.** Se aprobă alocarea sumei de 5.000 mii lei din fondul de rezervă al bugetului local al Judeţului Cluj pe anul 2025 pentru Comuna Apahida, în vederea eliminării situației de extremă dificultate, respectiv pentru Proiectul ”Realizare a două rezervoare de înmagazinare a apei cu capacitatea de 500 mc, stație de pompare și rețea de distribuție.

**Art. 11.** Până la data de 15 decembrie 2025, unitățile administrativ-teritoriale precizate la art. 1 - 10 vor prezenta un raport de justificare a utilizării fondurilor alocate potrivit prevederilor prezentei hotărâri.

**Art. 12. (1)** Fondurile alocate conform prevederilor prezentei hotărâri vor fi utilizate numai în scopul pentru care au fost acordate.

**(2)** În cazul neutilizării acestor fonduri până la data de 15 decembrie 2025, sumele primite se vor restitui către bugetul Județului Cluj până cel târziu la data de 22 decembrie 2025.

**Art. 13.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Generală Buget-Finanțe, Resurse Umane, în colaborare cu Municipiul Câmpia Turzii și comunele Aghireșu, Chinteni, Gârbău, Recea-Cristur, Ciucea, Ceanu Mare, Petreștii de Jos, Sâncraiu și Apahida.

**Art. 13.** Prezenta hotărâre se comunică Direcţiei Generale Buget-Finanţe, Resurse Umane; Municipiului Câmpia Turzii; comunelor Aghireșu, Chinteni, Gârbău, Recea-Cristur, Ciucea, Ceanu Mare, Petreștii de Jos, Sâncraiu și Apahida, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 43 din 20 martie 2025**

*Prezenta hotărâre a fost adoptată cu 35 de voturi “pentru”,* *iar doi membri ai Consiliului județean nu au votat, fiind astfel respectate prevederile legale privind majoritatea de voturi necesară.*